CELEX: 32015R0984
Language: et
Date: 2015-06-24 00:00:00
Title: Komisjoni rakendusmäärus (EL) 2015/984, 24. juuni 2015, millega kiidetakse heaks olemasoleva toimeaine vaskpüritiooni kasutamine tooteliiki 21 kuuluvates biotsiidides (EMPs kohaldatav tekst)

25.6.2015   
            
            
               ET
            
            
               Euroopa Liidu Teataja
            
            
               L 159/43
            
         KOMISJONI RAKENDUSMÄÄRUS (EL) 2015/984,
   24. juuni 2015,
   millega kiidetakse heaks olemasoleva toimeaine vaskpüritiooni kasutamine tooteliiki 21 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud selliste olemasolevate toimeainete nimekiri, mida tuleb hinnata seoses nende võimaliku heakskiitmisega biotsiidides kasutamiseks.
            
         
               (2)
            
            
               Vaskpüritioon kuulub kõnealusesse nimekirja.
            
         
               (3)
            
            
               Vaskpüritiooni on hinnatud Euroopa Parlamendi ja nõukogu direktiivi 98/8/EÜ (3) artikli 16 lõike 2 kohaselt seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 21 (saastumisvastased (antifouling) ained), mis vastab määruse (EL) nr 528/2012 V lisas määratletud tooteliigile 21.
            
         
               (4)
            
            
               Hindavaks pädevaks asutuseks määratud Rootsi esitas 28. jaanuaril 2011 komisjonile hindamisaruande ja soovitused kooskõlas määruse (EÜ) nr 1451/2007 (4) artikli 14 lõigetega 4 ja 6.
            
         
               (5)
            
            
               Delegeeritud määruse (EL) nr 1062/2014 artikli 7 lõike 1 punkti b kohaselt sõnastati 3. oktoobril 2014 biotsiidikomitees hindava pädeva asutuse järeldusi arvesse võttes Euroopa Kemikaaliameti arvamus.
            
         
               (6)
            
            
               Kõnealusest arvamusest selgub, et eeldatavasti vastavad biotsiidid, mida kasutatakse tooteliiki 21 kuuluva tootena ja mis sisaldavad vaskpüritiooni, direktiivi 98/8/EÜ artiklis 5 sätestatud nõuetele, kui on täidetud teatavad kasutust reguleerivad tingimused.
            
         
               (7)
            
            
               Seepärast on asjakohane kiita heaks vaskpüritiooni kasutamine tooteliiki 21 kuuluvates biotsiidides, kui on täidetud lisas sätestatud konkreetsed tingimused.
            
         
               (8)
            
            
               Tuleb leida veel kinnitust saastumisvastaste toodete kasutamisega seotud riskide vastuvõetavuse ning väljapakutud riskivähendamismeetmete sobivuse kohta. Et hõlbustada olemasolevate saastumisvastaste toimeainete heakskiitmise uuendamise puhul kõnealuste ainete riskide, nendest tuleneva kasu ning rakendatavate riskivähendamismeetmete läbivaatamist ja võrdlemist, tuleks kõnealustele ainetele määrata sama heakskiitmise lõppkuupäev.
            
         
               (9)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (10)
            
            
               Käesoleva määrusega ettenähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine vaskpüritiooni kasutamine tooteliiki 21 kuuluvates biotsiidides vastavalt lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Toote liik
               
               
                  Eritingimused
               
            
                  Vaskpüritioon
               
               
                  IUPACi nimetus:
                  bis(1-hüdroksü-1H-püridiin-2-tionato-O,S)vask
                  EÜ nr: 238–984-0
                  CASi nr: 14915-37–8
               
               
                  950 g/kg
               
               
                  1. oktoober 2016
               
               
                  31. detsember 2025
               
               
                  21
               
               
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud.
                  Biotsiidide lubade suhtes kohaldatakse järgmisi tingimusi.
                  
                              (1)
                           
                           
                              Vaskpüritiooni sisaldavaid tooteid ei ole lubatud kasutada mittekutselistel kasutajatel.
                           
                        
                              (2)
                           
                           
                              Tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Tooteid kasutatakse sobivate isikukaitsevahenditega, kui kokkupuudet ei ole võimalik muude vahenditega vähendada lubatud tasemeni.
                           
                        
                              (3)
                           
                           
                              Märgistel ja kasutamisjuhendites, kui need lisatakse, tuleb märkida, et lapsi tuleb hoida eemal, kuni töödeldud pinnad on kuivanud.
                           
                        
                              (4)
                           
                           
                              Kasutamiseks lubatud toodete märgistel ja ohutuskaartidel, kui need lisatakse, tuleb märkida, et tooteid tuleb kasutada, hoida ja parandustöid teha eraldatud alal ning kõval mitteläbilaskval alusel, millelt äravool on takistatud, et ära hoida vahetut keskkonda sattumist ja vähendada heidet keskkonda, ning et vaskpüritiooni sisaldavad jäägid ja heited tuleb koguda taaskasutuseks või kasutuselt kõrvaldamiseks.
                           
                        
                              (5)
                           
                           
                              Toodete puhul, millest võib tekkida jääke toidus või söödas, tuleb kontrollida, kas on vaja kehtestada uued või muudetud jääkide piirnormid vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005, (3) ning võtta asjakohased riskivähendamismeetmed, mis tagavad, et kohaldatavaid jääkide piirnorme ei ületataks.
                           
                        
            
         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi 98/8/EÜ artikli 16 lõike 2 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.
      
         (2)  Euroopa Parlamendi ja nõukogu määrus (EÜ) nr 470/2009, 6. mai 2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).
      
         (3)  Euroopa Parlamendi ja nõukogu määrus (EÜ) nr 396/2005, 23. veebruar 2005, taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).